კარმენ დესედა

კარმენ დესედა ( ) — პუერტო-რიკოელი პედიატრი.  ამერიკის შეერთებული შტატების საზოგადოებრივი ჯანდაცვის სამსახურის ოფიცერთა კორპუსის მეთაური.  დესედა პუერტო-რიკოს ჯანდაცვის დეპარტამენტში ორი ვადით იყო სამთავრობო ეპიდემიოლოგი: ჯერ 1994 წლიდან 2001 წლამდე და შემდეგ 2017 წლის იანვრიდან 2020 წლის მარტამდე.

 განათლება 
1976 წელს დესედამ წარჩინებით დაამთავრა პუერტო-რიკოს უნივერსიტეტი მეცნიერების ბაკალავრის ხარისხით ბიოლოგიაში. 1979 წელს მან მიიღო სამედიცინო ხარისხი კარიბის ზღვის ცენტრალური უნივერსიტეტიდან (UCC). 1980 წელს, ლოს-ანჯელესში, კალიფორნიის უნივერსიტეტში, ჯეიმს ჩერის მეთვალყურეობის ქვეშ  დესედამ შეისწავლა პედიატრიული ინფექციური დაავადებები და პარაზიტოლოგია მარიეტა ვოგის ხელმძღვანელობით. 1980 წელს მან დაასრულა სამედიცინო კურსი ეპიდემიოლოგიაში   ეპიდემიოლოგიური დაზვერვის სამსახურის პარაზიტოლოგიის განყოფილებაში. 1981 წელს დესედამ დაასრულა რეზიდენტურა პედიატრიაში სენტ ლუის ბავშვთა საავადმყოფოში. 1982 წლიდან 1983 წლამდე მუშაობდა რეზიდენტად სან-ხუანის ქალაქის საავადმყოფოს პედიატრიულ განყოფილებაში.  

 კარიერა 
1985 წლიდან 1986 წლამდე დესედა მუშაობდა პედაგოგად პედიატრიის განხრით სან-ხუანის ქალაქის საავადმყოფოს გადაუდებელ განყოფილებაში, ხოლო 1986 წლიდან 1987 წლამდე კარიბის ზღვის ცენტრალური უნივერსიტეტის (UCC) და ბაიამონის რეგიონალური საავადმყოფოს პედიატრიის კათედრაზე. 1987 წლიდან 1989 წლამდე იყო ლექტორი Ashford Presbyterian Community Hospital-ში, მათ შორის ფაკულტეტის პირველი წლიური შეხვედრის კოორდინატორი და უწყვეტი სამედიცინო განათლების პროგრამის თავმჯდომარე. 1991 წლიდან 1993 წლამდე  დესედა ეპიდემიოლოგად მუშაობდა დაავადებათა კონტროლისა და პრევენციის ცენტრის (CDC) ეპიდემიოლოგიური დაზვერვის სამსახურის ჰეპატიტის ფილიალში. 1993 წლიდან 1994 წლამდე ის იყო ექიმი ეპიდემიოლოგი და წითელას ერადიკაციის მასობრივი იმუნიზაციის პროგრამის დირექტორი CDC-ში. 1994 წლიდან 2001 წლამდე დესედა იკავებდა ასოცირებული პროფესორის თანამდებობას კარიბის ზღვის ცენტრალური უნივერსიტეტის პედიატრიის კატედრაზე.   

1994 წელს სამედიცინო ოფიცერის რანგში კარმენ დესედა შეუერთდა შეერთებული შტატების საზოგადოებრივი ჯანდაცვის სამსახურის ოფიცერთა კორპუსს. იყო მეთაური-ქირურგი. 

1985 წლიდან 1990 წლამდე დესედა ჰატო რეიში დაკავებული იყო კერძო პრაქტიკით პედიატრიის განხრით. რამონ რუის არნაუსთან ერთად  პუერტო-რიკოს ბაიამონის საუნივერსიტეტო ჰოსპიტალში იყო ახალშობილთა B ჰეპატიტის საპილოტე პროგრამის დირექტორი. 2001 წლიდან ატო რეიში იკავებს Caribbean Travel Medicine კლინიკის თანადირექტორის თანამდებობას. 2002 წლიდან პუერტო-რიკოს რეგიონში მსახურობდა ამერიკის წითელი ჯვრის  კონსულტანტად.  

დესედა არის სამოგზაურო მედიცინის საერთაშორისო საზოგადოების წევრი. იყო ბავშვთა ინფექციურ დაავადებათა ლათინური ამერიკის საზოგადოების პრეზიდენტის პოსტს. 

 სახელმწიფო ეპიდემიოლოგი 
1994 წელს  გუბერნატორმა პედრო როსელომ დესედა დანიშნა პუერტო-რიკოს ჯანმრთელობის დეპარტამენტის სახელმწიფო ეპიდემიოლოგად.  ხსენებულ თანამდებობას დესედა იკავებდა 2021 წლამდე. 

2017 წლის იანვარში გუბერნატორმა რიკარდო როსელომ კარმენ დესედა პუერტო-რიკოს ჯანდაცვის დეპარტამენტში დანიშნა სახელმწიფო ეპიდემიოლოგად.  

2020 წლის 19 მარტს, პუერტო-რიკოს საგამოძიებო ჟურნალისტიკის ცენტრის (CPI) ჟურნალისტებმა განაცხადეს, რომ დესედას, რომელიც პრესაში აქტიურად გამოჩნდა პუერტო-რიკოს ჯანდაცვის მინისტრის რაფაელ როდრიგეს მერკადოს გადადგომის შემდეგ, არ აქვს უფლება იყოს სახელმწიფო ეპიდემიოლოგი. საპასუხოდ, გუბერნატორმა ვანდა ვასკეს გარსედმა განაცხადა, რომ იგი მხარს უჭერდა დესედას.   იმავე დღეს, პუერტო-რიკოელმა მეცნიერთა ჯგუფმა გაავრცელა დოკუმენტი დესედას გადადგომის მოთხოვნით, სადაც ნათქვამი იყო, რომ მან წარსულში გამოავლინა არაკომპეტენტურობა და სათანადოდ ზომები ვერ გაატარა პუერტო რიკოში  COVID-19 პანდემიის წინაარმდეგ.   .2020 წლის მარტის ბოლოს დესედამ განცხადება გააკეთა გადადგომის შესახებ.  მისი თქმით, მან გამოტოვა COVID-19 - თან დაკავშირებული წინა პრესკონფერენციები ოჯახის წევრებთან ჯანმრთელობის პრობლემების გამო. მისი ურთიერთობა ჯანდაცვის მინისტრის მოვალეობის შემსრულებელ კონსეპსიონ კინიონეს დე ლონგოსთან არ იყო ისეთი მჭიდრო, როგორც როდრიგეს მერკადოსთან.  

 სქოლიო 

კატეგორია:ამერიკელი მედიკოსები
კატეგორია:პუერტო-რიკოელი მეცნიერები
კატეგორია:ქალი მეცნიერები ეროვნების მიხედვით
კატეგორია:ქალი მეცნიერები მიმართულების მიხედვით
კატეგორია:ცოცხალი ადამიანები